Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 53. számú melléklet a 102/2001. (XII. 16.) FVM rendelethez
Paragraph Index: 2525

b) A beruházás során erdősítési hátralék keletkezik, ha ba) az első kivitel után az eredményesség gyorsan növő állományoknál két év, lassan növő állományoknál három év alatt a hatvan százalékot nem éri el, a sikertelen területre hátralékot kell számítani, amely a többéves érték tíz százaléka; bb) erdőtelepítésben a kötelezettség keletkezését követően a kocsányos és kocsánytalan tölgy és bükk erdősítést a tizedik, minden egyéb állományú erdősítést a hatodik évben nem nyilvánítottak befejezetté. A befejezés elhúzódása miatti hátralékot az erdőrészlet teljes területére kell számolni, amely az újraerdősítési költség húsz százaléka. bc) A befejezés elhúzódása utáni hátralék számításához az újraerdősítési költséget az Evt. 70. §-ának (4) bekezdésében az erdőfelújításra meghatározott számítási módot kell alkalmazni az erdőtelepítésre is azzal, hogy a számításnál a rendelet 320. §-ának (1) bekezdésében foglalt normatív értékeket kell figyelembe venni. bd) Egy erdőrészletben kétféle címen erdősítési hátralék nem számítható fel. be) Az erdősítési hátralékot a hátralék megszűnéséig, évente a területileg illetékes erdészeti hatóság határozatában megjelölt számlára kell befizetni, melyet az erdészeti hatóság köteles átutalni a 10032000-01220191-51000008 számú Mezőgazdasági alaptevékenység beruházási előirányzat felhasználási keretszámlára. 2001/145. szám 3.1.1. Az erdősítési munkák támogatási mértékének megállapítása és elszámolása Az erdészeti hatóság az elszámolást minden esetben csak annak benyújtásakor a nyilvántartásában szereplő jogszerű erdőgazdálkodótól fogadja be, s azzal számol el. 3.1.2. Befejezett erdősítések ápolási munkáinak elszámolása Befejezett erdősítésekben végzett ápolást normatív támogatás igénybevételével az erdészeti hatóság elbírálása és igazolása alapján — maximum két alkalommal — lehet támogatni. Tághálózatú nyárasokban (ahol a növőtér törzsenként 9 m 2 vagy annál nagyobb) 10 éves korig lehet talajápolást elszámolni a rendelet 320. §-ának (1) bekezdésében a tisztítóvágásra megállapított összeggel. 3.1.3. Állománynevelési (tisztítási) munkák elszámolása

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes